29.10.2004 Den Europæiske Unions Tidende L 326/17 KOMMISSIONENS FORORDNING (EF) Nr. 1874/2004 af 28. oktober 2004 om ændring af Europa-Parlamentets og Rådets direktiv 2004/17/EF og 2004/18/EF for så vidt angår tærskelværdierne for anvendelse af fremgangsmåderne ved indgåelse af kontrakter (EØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Europa-Parlamentets og Rådets direktiv 2004/17/EF af 31. marts 2004 om samordning af fremgangs- måderne ved indgåelse af kontrakter inden for vand- og ener- giforsyning, transport samt posttjenester (1), særlig artikel 69, under henvisning til Europa-Parlamentets og Rådets direktiv 2004/18/EF af 31. marts 2004 om samordning af fremgangs- måderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (?), særlig artikel 78, efter høring af det Rådgivende Udvalg for Offentlige Aftaler, og, ud fra følgende betragtninger: (1) — Ved afgørelse 94/800/EF af 22. december 1994 om indgåelse på Det Europæiske Fællesskabs vegne af de aftaler, der er resultatet af de multilaterale forhandlinger i Uruguay-rundens regi (1986-1994), for så vidt angår de områder, der hører under Fællesskabets kompetence (?), godkendte Rådet aftalen om offentlige indkøb, herefter benævnt »aftalen«, jf. bilag 4 i afgørelsen. I henhold til aftalen skal de i aftalen fastsatte bestemmelser efter- kommes, så snart de berørte kontrakter svarer til eller overstiger visse beløb, herefter benævnt »tærskelværdier«, som er udtrykt i særlige trækningsrettigheder. (2) — Direktiv 2004/17/EF og 2004/18/EF skal bla. gøre det muligt for de ordregivere og ordregivende myndigheder, der anvender direktiverne, samtidig at opfylde forpligtel- serne i henhold til aftalen. Tærskelværdierne i direkti- verne, som berøres af aftalen, skal derfor kontrolleres og i givet fald forhøjes eller nedsættes af Kommissionen, således at de svarer til modværdien i euro, afrundet til nærmeste tusinde under resultatet af udregningen, af tærskelværdierne i aftalen. Tærskelværdierne i direkti- verne svarer ikke til modværdierne af tærskelværdierne i aftalen, da disse er beregnet på ny for perioden fra den 1. januar 2004 til den 31. december 2005 (%). Tærskelværdierne i direktiverne bør derfor justeres. (3) For at reducere antallet af tærskelværdier, der skal over- holdes, er de tærskelværdier, der ikke følger af aftalen, L 134 af 30.4.2004, s. 1. L 134 af 30.4.2004, s. 114. L 336 af 23.12.1994, s. 1. C 309 af 19.12.2003, s. 14. ved direktiv 2004/17/EF og 2004/18/EF tilpasset dem, der følger af aftalen. Det er derfor hensigtsmæssigt også at justere de tærskelværdier, der ikke følger af aftalen. (4) — Disse ændringer berører ikke nationale bestemmelser, der gennemfører direktiv 2004/17/EF og 2004/18/EF, og som fastsætter begyndelsestærskelværdier, der er lavere end tærskelværdierne i direktiverne. (5) — Direktiv 2004/17/EF og 2004/18/EF bør ændres for at tage højde for dette — UDSTEDT FØLGENDE FORORDNING: Artikel 1 Direktiv 2004/17/EF ændres således: 1) Artikel 16 ændres således: a) I litra a) ændres beløbet »499 000 EUR« til »473 000 EUR«. b) I litra b) ændres beløbet »6 242 000 EUR« til »5 923 000 EUR«. 2) Artikel 61 ændres således: a) I stk. 1 ændres beløbet »499 000 EUR« til »473 000 EUR«. b) I stk. 2 ændres beløbet »499 000 EUR« til »473 000 EUR«. Artikel 2 Direktiv 2004/18/EF ændres således: 1) Artikel 7 ændres således: a) I litra a) ændres beløbet »162 000 EUR« til »154 000 EUR«. b) I litra b) ændres beløbet »249 000 EUR« til »236 000 EUR«. c) Ilitra c) ændres beløbet »6 242 000 EUR« til »5 923 000 EUR«.